Jacob Christian Hansen Ellehammer
Store norske leksikon,Teknologi og industri,Transport,Luftfart,Biografier i luftfart
Jacob Christian Hansen Ellehammer var en dansk oppfinner, motorsykkelprodusent og flypioner, opprinnelig utdannet som urmaker.
Karriere Ellehammer foretok 12. september 1906 den første flygning i Europa med et motordrevet fly, da han fløy 42 meter i et selvkonstruert semi-biplan. Flygningen er ikke internasjonalt anerkjent siden flyet var tjoret til en mast. Han bygde i 1909 en biplan-flybåt, og samme år det såkalte Standardmonoplan. I 1912 konstruerte han et helikopter som skal ha vært det første med individuell, syklisk vridning av rotorbladene. Helikopteret løftet i 1913 en totalvekt, inklusive føreren, på omkring 500 kilogram, men havarerte under demonstrasjonen. Allerede i 1903 bygde Ellehammer en tresylindret, luftkjølt motor med en ytelse på 9 hestekrefter, som trolig var verdens første stjernemotor. Han tok ut over 400 patenter på mekaniske innretninger. Les mer i Store norske leksikon fly